pythainlp/thai-wiki-dataset-v4 huggingface dataset:
ซาโอริ โอนิชิ

ซาโอริ โอนิชิ (大西 沙織, Ōnishi Saori, 6 สิงหาคม 1992) เป็นนักพากย์หญิงชาวญี่ปุ่น เกิดที่จังหวัดจิบะ สังกัดไอแอมเอนเทอร์ไพรส์ เธอรับบทเป็น La Folia Rihavein ในบทบาทหลักครั้งแรกของเธอในซีรีส์อนิเมะเรื่อง "ราชันย์โลหิตรัตติกาล" เธอเป็นที่รู้จักจากบทบาท ซาวามุระ สเปนเซอร์ เอริริ ในเรื่อง "วิธีปั้นสาวบ้านให้มาเป็นนางเอกของผม", ไอส์ วาเลนสไตน์ ใน "มันผิดรึไงถ้าใจอยากจะพบรักในดันเจี้ยน", สึกิโนเสะ วีเน็ต เอพริล ใน "ไม่เป็นนางฟ้าได้ไหมเนี่ย", ชิกิโมริ มิยาโกะ ใน "คุณชิกิโมริไม่ได้น่ารักแค่อย่างเดียวนะ", และ วาตานาเบะ อาการิ ในเรื่อง "แผนสมรสไม่สมเลิฟ" โดยเธอได้รับรางวัลนักพากย์สมทบหญิงยอดเยี่ยม และรางวัลบุคลิกภาพจากงาน เซยูอะวอดส์ ครั้งที่ 12
ประวัติ.
โอนิชิเริ่มใฝ่ฝันที่จะเป็นนักพากย์ในโรงเรียนประถมขณะดูโทรทัศน์ไปด้วย มายะ ซากาโมโตะ และ ซานาเอะ โคบายาชิ เป็นแรงบันดาลใจให้เธอก้าวไปสู่อาชีพนี้ ในขณะที่เข้าเรียนชั้นประถมศึกษาและมัธยมศึกษาตอนต้น โอนิชิ เป็นส่วนหนึ่งของชมรมวงดนตรีแตรวง แม้ว่าเธอจะเป็นส่วนหนึ่งของชั้นเรียนวิทยาศาสตร์ในโรงเรียนมัธยม แต่เธอก็ไม่ได้เข้าร่วมชมรมใดเลย เธอเข้าเรียนที่โรงเรียนฝึกการแสดงเสียง โอนิชิพากย์เสียงตัวละครในละครวิทยุหลายชุด ก่อนที่จะก้าวไปสู่บทบาทสนับสนุนในอนิเมะ บทบาทหลักครั้งแรกของเธอในอนิเมะคือ La Folia Rihavein ใน "ราชันย์โลหิตรัตติกาล" ในปี พ.ศ. 2557 เธอให้เสียงเป็น เจมี ฮาซาฟอร์ด ในเรื่อง "Argevollen", มุราคามิ เอมิ ในเรื่อง "จินเซย์", และ จิโยดะ คาน่อน ในเรื่อง "พี่น้องปริศนาโรงเรียนมหาเวท" โอนิชิได้พากย์เสียง ซาวามุระ สเปนเซอร์ เอริริ ในเรื่อง "วิธีปั้นสาวบ้านให้มาเป็นนางเอกของผม" เธอรับบทเป็น ไอส์ วาเลนสไตน์ ใน "มันผิดรึไงถ้าใจอยากจะพบรักในดันเจี้ยน", อาราโตะ ฮิซาโกะ ใน "ยอดนักปรุงโซมะ", และ คุโจ มิยูกิ ใน "นายสามัญชนจอมกวน ป่วนหัวใจยัยคุณหนูไฮโซ" ในปี พ.ศ. 2559 เธอรับบทเป็น ชิบาซากิ คาซึฮะ ใน "Girlish Number", โทโยงูจิ น็อน ใน "เคย์โจ", อามาโนะ มาโดกะ ใน "Active Raid", และ นิโนะมิยะ ไอ ใน "Amanchu! สาวน้อย ฟ้าใส กับโลกสีครามใบใหญ่" ในเดือนสิงหาคม พ.ศ. 2559 เธอไปฮ่องกงเพื่อโปรโมตเกม Ys VIII: Lacrimosa of Dana ซึ่งเธอพากย์เสียง Dana ในปี พ.ศ. 2560 โอนิชิพากย์เสียงเป็น สึกิโนเสะ วีเน็ต เอพริล ในเรื่อง "ไม่เป็นนางฟ้าได้ไหมเนี่ย" โดยเธอ, มิยุ โทมิตะ, นาโอมิ โอโซระ และ คานะ ฮานาซาวะ ร้องเพลงเปิดของเรื่อง "Gabriel Drop Kick" และเพลงปิด "Hallelujah Essaim" เธอพากย์เสียง เซ็นจุ มุราซากิ ในเรื่อง "น้องสาวของผมคืออาจารย์เอโรมังกะ", มารี เบลล์ เบรเกต ใน "ฟันเฟืองหัวใจ กลไกเวลา", และ คุโระ ใน "ยินดีต้อนรับสู่ร้านอาหารลับต่างโลก" ในปี พ.ศ. 2561 เธอพากย์เสียงเป็น จูโจ ฮิโยริ ใน "โทจิ โนะ มิโกะ", อิโรกาวะ รูกะ ใน "Comic Girls", และ เบลเซบับ ใน "รักนุ่มฟูของคุณหนูเบลเซบับ" ในปี พ.ศ. 2562 เธอพากย์เสียงเป็น คิริมะ นางิ ใน "บูกี้ป๊อป แอนด์ อาเทอร์" เธอยังรับบทเป็น ชิราซากิ คาโอริ ใน "อาชีพกระจอกแล้วทำไม ยังไงข้าก็เทพ"
เมื่อวันที่ 22 กุมภาพันธ์ พ.ศ. 2565 เธอมีผลตรวจ โควิด-19 เป็นบวก เธอเข้ารับการตรวจ PCR และเข้ารับการกักกันหลังจากได้รับแจ้งว่าเธอสัมผัสใกล้ชิดกับผู้ที่ติดเชื้อโควิด-19 ขณะนี้เธอกำลังได้รับการรักษาตามคำแนะนำจากศูนย์สุขภาพและสถาบันทางการแพทย์
มินามิ ทากาฮาชิ (นักพากย์)

มินามิ ทากาฮาชิ (; โรมาจิ: "Takahashi Minami", 20 ธันวาคม 1990 -) เป็นนักพากย์ หญิง ชาวญี่ปุ่น จบการศึกษาจากไฮเกียววอยซ์แอ็กเตอร์สตูดิโอ รุ่นที่ 38 สังกัดสมาคมสหกรณ์ผู้บริโภคนักแสดงโตเกียว เกิดที่จังหวัดคานางาวะ
ชื่อเดิมในวงการและชื่อจริงเขียนว่า 高橋 未奈美 ซึ่งอ่านเหมือนชื่อที่ใช้ในปัจจุบัน แต่ใช้คันจิล้วน โดยได้ประกาศเปลี่ยนมาใช้ชื่อใหม่นี้ตั้งแต่ 20 ธันวาคม 2020 ซึ่งเป็นวันเกิดครบรอบ 30 ปี ชื่อใหม่นี้ใช้อักษร 髙 แทน 高 ซึ่งเป็นโจโยคันจิ อักษรนี้มีความหมายและเสียงอ่านเหมือน 高 แต่ถูกใช้จำกัดแค่ในชื่อเฉพาะส่วนน้อยเท่านั้น
แจร์รัด แบรนท์เวต

แจร์รัด พอล แบรนท์เวต (27 มิถุนายน ค.ศ. 2002) เป็นนักฟุตบอลอาชีพชาวอังกฤษที่เล่นในตำแหน่งเซ็นเตอร์แบ็คให้กับเอฟเวอร์ตัน และทีมชาติอังกฤษรุ่นอายุไม่เกิน 21 ปี
ระดับสโมสร.
คาร์ไลล์ยูไนเต็ด.
แจร์รัดลงเล่นนัดแรกให้กับทีมชุดใหญ่ในวันอาทิตย์ที่ 16 มีนาคม ค.ศ. 2019 ในเกมที่เสมอกับฟอเรสต์กรีนโรเวอส์ 1–1 เขาปรากฏตัวบนม้านั่งสำรองอีก 7 นัดติดต่อกันในลีกทูในฤดูกาลนั้น
แบรนท์เวตเริ่มต้นฤดูกาล 2019-20 ด้วยการลงเล่นเป็นตัวสำรอง 13 นัดติดต่อกันในลีกทู รวมถึงนั่งสำรองในเกมที่คาร์ไลล์ยูไนเต็ดชนะบาร์นสลีย์ 3–0 และแพ้รอชเดล 1–2 ในรอบแรกและรอบสองของอีเอฟแอลคัพ ฤดูกาล 2019–20 เมื่อวันที่ 19 ตุลาคม ในที่สุดแบรนท์เวตก็ได้เปิดตัวในฟุตบอลลีกอังกฤษในฐานะผู้เล่นตัวจริงและออกสตาร์ทเกมลีกทูนัดที่แพ้พลีมัธอาร์ไกล์ 0–2 โดยลงเล่นเต็มนัดและได้รับใบเหลืองในนาทีที่ 40 เขายิงประตูแรกให้คาร์ไลล์ในเกมอีเอฟแอลโทรฟี ที่เสมอกับมอร์แคมบ์ในวันพฤหัสบดีที่ 12 พฤศจิกายน
เอฟเวอร์ตัน.
ฤดูกาล 2019–20.
เมื่อวันที่ 13 มกราคม ค.ศ. 2020 หลังจากประสบความสำเร็จกับคาร์ไลล์ แบรนท์เวตเซ็นสัญญาสองปีครึ่งกับเอฟเวอร์ตัน ทำให้เขาอยู่ที่สโมสรจนถึงสิ้นเดือนมิถุนายน ค.ศ. 2022 เขาประเดิมสนามครั้งแรกให้กับสโมสรในวันที่ 12 กรกฎาคม โดยลงมาแทนเลห์ตัน เบนส์ ในเกมพ่ายวุลเวอร์แฮมป์ตัน 0–3 เขาประเดิมสนามในบ้านเจอกับแอสตันวิลลาเมื่อวันที่ 16 กรกฎาคม โดยลงมาเป็นตัวสำรองเกมที่สองติดต่อกัน คราวนี้เป็นเมสัน โฮลเกต ที่บาดเจ็บในนาทีที่ 16 แบรนท์เวตประเดิมสนามเป็นตัวจริงนัดแรกให้กับเอฟเวอร์ตันเมื่อวันที่ 20 กรกฎาคมในเกมชนะเชฟฟีลด์ยูไนเต็ด 1–0 หลังจากขยายสัญญาจนถึงเดือนมิถุนายน 2023 ซึ่งเขาได้รับเลือกให้เป็นแมนออฟเดอะแมตช์
ยูกิ คูวาฮาระ

ยูกิ คูวาฮาระ (; โรมาจิ: "Kuwahara Yūki"; 24 มิถุนายน 1991 -) เป็นนักพากย์หญิง ชาวญี่ปุ่น เกิดที่เมืองซาเซโบะ จังหวัดนางาซากิ อยู่สังกัดเมาซูโปรโมชัน
โนบูฮิโกะ โอกาโมโตะ

โนบูฮิโกะ โอกาโมโตะ (; โรมาจิ: "Okamoto Nobuhiko"; 24 ตุลาคม ค.ศ. 1986 -) เป็นนักพากย์ และ นักร้องชายชาวญี่ปุ่น เกิดที่โตเกียว สังกัดแร็คคูนด็อก
ยูกิ ฮิโรเซะ

ยูกิ ฮิโรเซะ (; โรมาจิ: "Hirose Yūki"; 2 เมษายน -) เป็น นักพากย์ ไอดอล และ นักร้อง ชาวญี่ปุ่น เกิดที่โตเกียว สังกัดอาโอนิโปรดักชัน พ่อและแม่คือมาซาอากิ ฮิโรเซะ และ คิริโกะ ชิมิซุ ทั้งคู่เป็นนักแสดง
ยู เซริซาวะ

ยู เซริซาวะ (芹澤 優, せりざわ ゆう, 3 ธันวาคม 1994 -) เป็นนักพากย์ นักร้อง ไอดอล ชาวญี่ปุ่น เป็นสมาชิกของกลุ่มไอดอล i☆Ris สังกัด 81 Produce และ อาเว็กซ์พิกเจอร์ เกิดที่โตเกียว โดยในปี พ.ศ. 2562 เธอได้รับรางวัลนักพากย์สมทบหญิงยอดเยี่ยมร่วมกับนาโอะ โทยามะ ในงานเซยูอะวอดส์ ครั้งที่ 13
เซริซาวะเป็นหลานสาวของนักแสดงหญิง ยูกิ ไซโต ซึ่งเป็นน้องสาวของแม่เธอ
แค่ทำโทรศัพท์มือถือหาย ทำไมต้องกลายเป็นศพ

แค่ทำโทรศัพท์มือถือหาย ทำไมต้องกลายเป็นศพ  เป็นภาพยนตร์เกาหลีใต้แนวตื่นเต้น กำกับโดยคิม แท-จุนในฐานะผลงานการกำกับครั้งแรก นำแสดงโดยช็อน อู-ฮี, อิม ซี-วัน และคีม ฮี-ว็อน ฉายทางเน็ตฟลิกซ์ในวันที่ 17 กุมภาพันธ์ พ.ศ. 2566
เรื่องย่อ.
พนักงานบริษัททั่วไปคนหนึ่งได้ทำโทรศัพท์มือถือที่มีข้อมูลส่วนบุคคลทั้งหมดของเธอหายไป และเริ่มต้นเผชิญหน้ากับภัยคุกคามที่เข้ามาในชีวิตประจำวัน
 นักการตลาดในบริษัทสตาร์ตอัพ
 ชายที่เก็บโทรศัพท์มือถือของนามิได้โดยบังเอิญและเริ่มเข้าใกล้นามิ
 นักสืบผู้สืบหาคนร้ายคดีฆาตกรรม
การสร้าง.
ภาพยนตร์สร้างจากนวนิยายญี่ปุ่นชื่อเรื่องเดียวกันโดยอากิระ เทชิงาวาระ ซึ่งเคยดัดแปลงเป็นภาพยนตร์ญี่ปุ่นชื่อเรื่อง "Stolen Identity" ในปี พ.ศ. 2561 การถ่ายทำเริ่มในเดือนมีนาคม พ.ศ. 2564 และสิ้นสุดในวันที่ 27 มิถุนายน พ.ศ. 2564
ภาพยนตร์เดิมมีกำหนดออกฉายในโรงภาพยนตร์โดยบริษัทซีเจ อีแอนด์เอ็ม แต่ภายหลังตัดสินใจให้ฉายทางเน็ตฟลิกซ์
เหงา เท่า วาฬ

เหงา เท่า วาฬ (The Whale) เป็นภาพยนตร์อเมริกาแนวนาฏกรรมจิตวิทยาในปี พ.ศ. 2565 กำกับโดยแดร์เรน อโรนอฟสกีและเขียนบทโดยซามูเอล ดี. ฮันเตอร์ สร้างจากบทละครเวทีของซามูเอลในปี พ.ศ. 2555 ชื่อ "เดอะเวล" นำแสดงโดยเบรนแดน เฟรเซอร์, เซดี ซิงค์, ห่ง เจิว, ไท ซิมป์กินส์ และ ซาแมนธา มอร์ตัน ภาพยนตร์เป็นเรื่องราวเกี่ยวกับครูสอนภาษาอังกฤษผู้ป่วยเป็นโรคอ้วนขั้นรุนแรง ซึ่งพยายามจะฟื้นคืนความสัมพันธ์กับลูกสาววัยรุ่น
ภาพยนตร์ออกฉายรอบปฐมทัศน์ในเทศกาลภาพยนตร์นานาชาติเวนิสครั้งที่ 79 ในวันที่ 4 กันยายน พ.ศ. 2565 และฉายแบบจำกัดโรงในสหรัฐในวันที่ 9 ธันวาคม พ.ศ. 2565 ก่อนจะฉายเป็นวงกว้างในวันที่ 21 ธันวาคมโดย A24 ภาพยนตร์ได้รับคำวิจารณ์ในหลายทางจากนักวิจารณ์ โดยการแสดงของนักแสดงโดยเฉพาะเฟรเซอร์และ Chau ได้รับคำชื่นชม ภาพยนตร์ทำรายได้ 36 ล้านดอลลาร์จากทุนสร้าง 3 ล้านดอลลาร์ เฟรเซอร์ชนะเลิศรางวัลออสการ์ รางวัลสมาคมนักวิจารณ์ และรางวัลสมาคมนักแสดงภาพยนตร์และโทรทัศน์ ในสาขานักแสดงยอดเยี่ยมจากผลงานการแสดงภาพยนตร์เรื่องนี้ และได้รับการแสดงชื่อเข้าชิงรางวัลสาขานักแสดงยอดเยี่ยมในรางวัลลูกโลกทองคำ รางวัลสมาคมนักแสดงภาพยนตร์และโทรทัศน์ และรางวัลแบฟตา ภาพยนตร์ยังได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม (Chau) และสาขาแต่งหน้ายอดเยี่ยม และได้รับการเสนอชื่อเข้าชิงรางวัลสมาคมโปรดิวเซอร์แห่งอเมริกาในสาขาภาพยนตร์ยอดเยี่ยม
พระนคร 2410

พระนคร 2410 (อังกฤษ: Sassy Matchmaker) เป็นละครโทรทัศน์ไทย แนว พีเรียด-โรแมนติก-คอมเมดี ผลิตโดย เดอะ วัน เอ็นเตอร์ไพรส์ - พอดีคำ เอ็นเทอร์เทนเมนท์ บทโทรทัศน์โดย ธีร์สุต นำแสดงโดย 
ฌอห์ณ จินดาโชติ, ชาร์เลท วาศิตา แฮเมเนา, ชลวิทย์ มีทองคำ, ณัชภรณ์ อุ่นสวัสดิ์, คมกฤษณ์ ดวงสุวรรณ์, ศรุชา เพชรโรจน์ กำกับการแสดงโดย สยาม น่วมเศรษฐี 
ละครเรื่องเรื่องนี้สร้างจากนวนิยายเรื่อง "พระนคร ๒๔๑๐ แม่สื่อตัวร้ายกับนายโปลิศ" โดย ตฤณภัทร มีฉากหลังอยู่ในสมัยรัชกาลที่ 4
อามิช

อามิช (เยอรมันเพนซิลเวเนีย: "Amisch") หรือรู้จักอย่างเป็นทางการว่า อามิชคณะเก่า (Old Order Amish) เป็นกลุ่มคริสตชนนิกายแอนาแบ๊บติสต์ดั้งเดิมที่มีต้นกำเนิดจากชาวเยอรมันสวิสและแคว้นอาลซัสในฝรั่งเศส พวกเขามีความใกล้ชิดกับกลุ่มเมนโนไนต์ซึ่งนับถือนิกายแอนาแบ๊บติสต์เช่นกัน อามิชเป็นที่รู้จักจากการดำเนินชีวิตที่เรียบง่าย สวมเสื้อผ้าธรรมดา ถือคติสันตินิยมคริสต์ รักษาระดับการแยกตัวจากโลกภายนอกและปรับตัวต่อเทคโนโลยีสมัยใหม่อย่างเชื่องช้า พวกเขาให้คุณค่ากับชีวิตชนบท การพึ่งพาตนเอง การทำงานด้วยแรงงาน ความถ่อมตนและน้อมรับพระประสงค์ของพระเจ้า ("Gelassenheit")
ประวัติศาสตร์ของอามิชเริ่มจากการแตกแยกในนิกายแอนาแบ๊บติสต์เมนโนไนต์ของชาวสวิสและอาลซัสในสวิตเซอร์แลนด์ในปี ค.ศ. 1693 ที่นำโดยยาคอบ อัมมันน์ ผู้ติดตามอัมมันน์รู้จักต่อมาว่าอามิช ช่วงครึ่งหลังคริสต์ศตวรรษที่ 19 อามิชแบ่งออกเป็นอามิชคณะเก่ากับเมนโนไนต์อามิช ต้นคริสต์ศตวรรษที่ 18 ชาวอามิชและเมนโนไนต์จำนวนมากอพยพมาอยู่ที่เพนซิลเวเนีย ปัจจุบันอามิชคณะเก่า อามิชคณะใหม่ อามิชบีชีเก่ารวมถึงเมนโนไนต์คณะเก่ายังคงพูดภาษาดัตช์เพนซิลเวเนีย แม้ชาวอามิชคณะเก่าในเทศมณฑลแอดัมส์และแอลเลน รัฐอินดีแอนาจะใช้ภาษาย่อยอลามันน์ที่แตกต่างกัน 2 ภาษาย่อย ในปี ค.ศ. 2021 มีชาวอามิชคณะเก่าอาศัยอยู่ในสหรัฐมากกว่า 350,000 คนและในแคนาดาประมาณ 6,000 คน ปัจจัยหนึ่งที่ทำให้ประชากรอามิชเพิ่มขึ้นอย่างรวดเร็วมาจากการไม่คุมกำเนิด
ชาวอามิชยังคงรักษาวัฒนธรรมส่วนใหญ่ของตน การเป็นสมาชิกเริ่มจากการเข้าพิธีบัพติศมาซึ่งทั่วไปอยู่ในช่วงอายุ 16–23 ปี พิธีนมัสการจะประกอบขึ้นทุกวันอาทิตย์ที่บ้านหรือโรงนา พวกเขามีข้อกำหนดที่เรียกว่า "ออร์ดนุง" ("Ordnung") ซึ่งแตกต่างไปตามแต่ละชุมชน สมาชิกทุกคนจะตรวจสอบและชำระข้อกำหนดนี้ทุก ๆ สองปี "ออร์ดนุง" ครอบคลุมหลายด้านในชีวิตประจำวัน เช่น การห้ามหรือจำกัดการใช้ไฟฟ้า โทรศัพท์และรถยนต์ รวมถึงการแต่งกาย ชาวอามิชมักศึกษาเล่าเรียนในโรงเรียนห้องเดียวของตนและยุติการศึกษาในระบบเมื่อถึงเกรด 8 ชาวอามิชส่วนใหญ่ไม่ทำประกันเชิงพาณิชย์หรือประกันสังคม พวกเขามีแนวคิดไม่ต่อต้านและไม่ร่วมกองทัพเช่นเดียวกับกลุ่มแอนาแบ๊บติสต์ปัจจุบัน
วัดจันทนาราม (จังหวัดจันทบุรี)

วัดจันทนาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่บนฝั่งซ้ายของแม่น้ำจันทบุรีในตำบลจันทนิมิต อำเภอเมืองจันทบุรี จังหวัดจันทบุรี 
วัดจันทนารามสร้างเมื่อไรกำหนดไม่ได้ ประมาณสมัยกรุงศรีอยุธยาเป็นราชธานีก็มีวัดนี้เกิดขึ้นแล้ว ต่อมาสมัยพระบาทสมเด็จพระนั่งเกล้าเจ้าอยู่หัว ราว พ.ศ. 2368 พระบาทสมเด็จพระจอมเกล้าเจ้าอยู่หัว ขณะผนวช พระราชทานญัตติแห่งธรรมยุตให้กับท่านเจ้าอาวาสนวม (จนฺทิสฺสโร) และได้อยู่สำนักสมเด็จพระอุปัชฌาย์เฝ้าปฏิบัติพระองค์ท่านจนได้นิสัยมุตตกะ (มีอิสระ) แล้ว จึงทูลลาจากวัดโสมนัสวิหารเพื่อรับตำแหน่งเจ้าอาวาสวัดจันทนาราม ในสมัยนั้นวัดจันทนารามขึ้นแก่วัดโสมนัสวิหาร จากข้อมูลของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2360 ได้รับพระราชทานวิสุงคามสีมาเมื่อวันที่ 12 พฤศจิกายน พ.ศ. 2553 วัดจันทนารามเป็นสถานที่ที่สำคัญในการจัดงานประเพณีลอยกระทง โดยเริ่มจัดครั้งแรกเมื่อ พ.ศ. 2462 และมีการจัดงานทอดผ้าป่าหินขึ้นเป็นครั้งแรก จุดประสงค์เพื่อนำหินไปถมโคนเสาไม้ชายฝั่งแม่น้ำป้องกันน้ำเซาะตลิ่ง 
โบราณวัตถุ โบราณสถานและปูชนียวัตถุที่สำคัญ ได้แก่ อุโบสถสร้างเมื่อ พ.ศ. 2384 อุโบสถประดับตกแต่งด้วยพลอยดิบ และพลอยเจียระไน กุฏิไม้ทรงปั้นหยา 1 หลัง แผ่นศิลา ขนาดกว้าง 40 เซนติเมตร ยาว 2 เมตร หนา 10 เซนติเมตร จำนวน 4 แผ่น และพระพุทธรูปศิลาอ่อนแบบพม่า 1 องค์ หน้าตักกว้าง 66 เซนติเมตร สูง 78 เซนติเมตร
ตารางสรุปเหรียญรางวัลโอลิมปิก

ตารางสรุปเหรียญรางวัลโอลิมปิก เป็นวิธีการเรียงลำดับตำแหน่งของประเทศตามจำนวนเหรียญรางวัลในการแข่งขันกีฬาโอลิมปิกและพาราลิมปิกยุคปัจจุบัน คณะกรรมการโอลิมปิกสากล (IOC) ไม่รับรองการจัดอันดับของประเทศที่เข้าร่วมการแข่งขันกีฬาโอลิมปิกอย่างเป็นทางการ อย่างไรก็ตาม ไอโอซีได้เผยแพร่การนับเหรียญรางวัลเพื่อวัตถุประสงค์ในการให้ข้อมูล โดยแสดงจำนวนรวมของเหรียญรางวัลโอลิมปิก ที่นักกีฬาซึ่งเป็นตัวแทนคณะกรรมการโอลิมปิกแห่งชาติของแต่ละประเทศได้รับ ข้อกำหนดที่ไอโอซีใช้คือ เรียงตามจำนวนเหรียญทองที่นักกีฬาจากประเทศนั้น ๆ ได้รับ ในกรณีที่จำนวนเหรียญทองเท่ากัน จำนวนเหรียญเงินจะถูกนำมาพิจารณา จากนั้นจึงนำจำนวนเหรียญทองแดงมาพิจารณา หากสองประเทศมีจำนวนเหรียญทอง เหรียญเงิน และเหรียญทองแดงเท่ากัน จะเรียงลำดับตามตัวอักษรในตารางตาม รหัสประเทศของไอโอซี
ระบบการจัดอันดับ.
<templatestyles src="Template:Quote_box/styles.css" />
"ฉันเชื่อว่าแต่ละประเทศจะเน้นสิ่งที่เหมาะสมที่สุด ประเทศหนึ่งจะพูดว่า 'เหรียญทอง' ประเทศอื่นจะพูดว่า 'ยอดรวมนับได้' เราไม่มีจุดยืนในเรื่องนี้"
ฌัก โรคเคอ ประธานไอโอซี
เนื่องจากไอโอซีไม่ถือว่าการเรียงลำดับประเทศเป็นระบบการจัดอันดับอย่างเป็นทางการ จึงใช้วิธีต่าง ๆ ในการจัดอันดับประเทศ การจัดอันดับบางประเภทตัดสินจากจำนวนเหรียญรางวัลทั้งหมดที่ประเทศได้รับ แต่รายชื่อส่วนใหญ่มาจากการนับเหรียญทอง อย่างไรก็ตาม หากสองทีมขึ้นไปมีจำนวนเหรียญทองเท่ากัน เหรียญเงินจะเป็นตัวตัดสินโดยเรียงจากมากไปน้อยและตามด้วยเหรียญทองแดง
อันดับการนับเหรียญรางวัล.
ระบบการจัดอันดับ gold first ที่อธิบายไว้ข้างต้นนั้นถูกใช้โดยสื่อส่วนใหญ่ของโลก รวมถึงไอโอซี ในขณะที่สื่ออเมริกันบางแห่งใช้ระบบการจัดอันดับเหรียญทองเป็นบางครั้ง แต่หนังสือพิมพ์ในสหรัฐเผยแพร่ตารางเหรียญรางวัลเป็นหลักโดยเรียงลำดับตาม จำนวนรวม ของเหรียญรางวัลที่ชนะ
เชอร์ลีย์ โจนส์

เชอร์ลีย์ เมย์ โจนส์ (เกิด 31 มีนาคม ค.ศ. 1934) เป็นนักแสดงและนักร้องชาวอเมริกัน ตลอดอาชีพการแสดงกว่าหกทศวรรษ เธอมักแสดงเป็นตัวละครที่มีความเห็นอกเห็นใจในภาพยนตร์เพลงหลายเรื่อง เช่น "โอคลาโฮมา!" (1955), "การูแซล" (1956) และ "เดอะมิวสิกแมน" (1962) เธอได้รับรางวัลออสการ์ สาขานักแสดงสมทบหญิงยอดเยี่ยมจากบทโสเภณีผู้ต้องการแก้แค้นในภาพยนตร์เรื่อง "เอลเมอร์แกนทรี" (1960) เธอยังแสดงนำเป็นเชอร์ลีย์ พาร์ทริดจ์ แม่ม่ายลูกห้าในละครชุดแนวซิตคอม-ตลกเพลง เรื่อง "เดอะพาร์ทริดจ์แฟมิลี" (1970–1974) ซึ่งร่วมแสดงกับลูกเลี้ยงในชีวิตจริงของเธอ เดวิด แคสซิดี ลูกชายของแจ็ก แคสซิดี
ชีวิตช่วงแรก.
โจนส์เกิดเมื่อวันที่ 31 มีนาคม ค.ศ. 1934 ที่ชาร์เลอรอย รัฐเพนซิลเวเนีย ในครอบครัวเมทอดิสต์ พ่อของเธอชื่อ พอล โจนส์ เป็นเจ้าของบริษัทโจนส์บรูวิง แม่ของเธอ มาร์เจอรี (สกุลเดิม วิลเลียมส์) เป็นแม่บ้าน ปู่ของโจนส์มาจากเวลส์ ชื่อของเธอตั้งตามชื่อนักแสดงเด็ก เชอร์ลีย์ เทมเพิล ส่วนชื่อกลางมาจากชื่อป้าของเธอ
ต่อมาครอบครัวย้ายไปยังเมืองเล็ก ๆ ที่อยู่ใกล้กับสมิธตัน รัฐเพนซิลเวเนีย โจนส์เริ่มร้องเพลงตั้งแต่อายุหกขวบกับคณะนักร้องประสานเสียงในโบสถ์เมทอดิสต์และเคยเรียนร้องเพลงกับราล์ฟ เลแวนโด ครั้นเมื่อเข้าเรียนที่โรงเรียนเซาท์ฮันติงดันไฮสกูล ในรัฟส์เดล รัฐเพนซิลเวเนีย เธอยังได้แสดงละครของโรงเรียนด้วย
โจนส์ชนะการประกวดมิสพิตต์สเบิร์กในปี 1952
ประเทศแอฟริกาใต้ในโอลิมปิกฤดูร้อน 2024

ประเทศแอฟริกาใต้ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการแข่งขันกีฬาโอลิมปิกฤดูร้อนครั้งที่ 9 ติดต่อกันของประเทศในยุคหลังการแบ่งแยกสีผิว และครั้งที่ 21 ในประวัติศาสตร์โอลิมปิกฤดูร้อน
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ผลการแข่งขันดังนี้
เอฟวี101 สกอร์เปียน

เอฟวี101 สกอร์เปียน  เป็นยานเกราะลาดตระเวนของสหราชอาณาจักร และเป็นรถถังเบา โดยเป็นพาหนะประเภทนำและยิงสนับสนุนในตำแหน่งยานรบลาดตระเวน (สายพาน) (อักษรย่อ: CVR(T)) ซึ่งเป็นตระกูลของเจ็ดยานเกราะ ที่ผลิตโดยบริษัทอัลวิส ซึ่งเข้าประจำการในกองทัพบกสหราชอาณาจักรเมื่อ ค.ศ. 1973 และถอนตัวออกใน ค.ศ. 1994 โดยมีการผลิตมากกว่า 3,000 คัน และใช้เป็นยานเกราะลาดตระเวนหรือรถถังเบา นับเป็นสถิติโลกกินเนสส์สำหรับรถถังที่ผลิตได้เร็วที่สุด โดยทำความเร็วได้ 82.23 กม./ชม. (51.10 ไมล์ต่อชั่วโมง) ที่สนามทดสอบยานพาหนะของบริษัทคิเนติก ณ เมืองเชิร์ตซีย์ เซอร์รีย์ เมื่อวันที่ 26 มกราคม ค.ศ. 2002
ประเทศเคนยาในโอลิมปิกฤดูร้อน 2024

ประเทศเคนยา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่เปิดตัวอย่างเป็นทางการของประเทศในโอลิมปิกฤดูร้อน 1956 นักกีฬาชาวเคนยาได้ปรากฏตัวในกีฬาโอลิมปิกฤดูร้อนทุกครั้ง ยกเว้นสองครั้งติดต่อกัน ได้แก่ มอนทรีออล 1976 ซึ่งเป็นส่วนหนึ่งของการคว่ำบาตรที่นำโดยคองโก และ มอสโก 1980 ซึ่งเป็นส่วนหนึ่งของการคว่ำบาตรที่นำโดยสหรัฐ
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ผลการแข่งขันดังนี้
ประเทศเอธิโอเปียในโอลิมปิกฤดูร้อน 2024

ประเทศเคนยา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่เปิดตัวอย่างเป็นทางการของประเทศในโอลิมปิกฤดูร้อน 1956 นักกีฬาเอธิโอเปียได้ปรากฏตัวในกีฬาโอลิมปิกฤดูร้อนทุกครั้ง ยกเว้นสามครั้ง ได้แก่ มอนทรีออล 1976 ซึ่งเป็นส่วนหนึ่งของการคว่ำบาตรที่นำโดยคองโก, ลอสแองเจลิส 1984 ซึ่งเป็นส่วนหนึ่งของการคว่ำบาตรโดยโซเวียต และ โซล 1988 ซึ่งเป็นส่วนหนึ่งของความจงรักภักดีในความเป็นน้ำหนึ่งใจเดียวกันกับเกาหลีเหนือ
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ผลการแข่งขันดังนี้
งบประมาณแผ่นดินของไทย พ.ศ. 2566

งบประมาณแผ่นดินของไทยสำหรับปีงบประมาณ พ.ศ. 2566 ซึ่งกินเวลาตั้งแต่วันที่ 1 ตุลาคม พ.ศ. 2565 ถึง 30 กันยายน พ.ศ. 2566 เป็นงบประมาณแผ่นดินชุดที่ 4 ที่คณะรัฐมนตรีไทย คณะที่ 62 (ประยุทธ์ 2) เสนอต่อสภาผู้แทนราษฎรไทย ชุดที่ 25 โดยเข้าสู่การพิจารณาของสภาฯ ในวาระแรกในวันที่ 31 พฤษภาคม 2565
สำหรับหน่วยรับงบประมาณที่ได้รับงบประมาณมากที่สุด 5 อันดับแรก ได้แก่ งบกลาง (590,470 ล้านบาท), กระทรวงศึกษาธิการ (325,900 ล้านบาท), กระทรวงมหาดไทย (325,578 ล้านบาท), กระทรวงการคลัง (285,230 ล้านบาท) และกระทรวงกลาโหม (197,292 ล้านบาท)
ประเทศตุรกีในโอลิมปิกฤดูร้อน 2024

ประเทศตุรกี มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่เปิดตัวอย่างเป็นทางการของประเทศในโอลิมปิกฤดูร้อน 1908 นักกีฬาตุรกี ได้ปรากฏในกีฬาโอลิมปิกฤดูร้อนทุกครั้ง ยกเว้นสามครั้ง ได้แก่ โอลิมปิกฤดูร้อน 1920 ในแอนต์เวิร์ป โอลิมปิกฤดูร้อน 1932 ในลอสแอนเจลิสในช่วงภาวะเศรษฐกิจตกต่ำครั้งใหญ่ทั่วโลกและโอลิมปิกฤดูร้อน 1980 ในมอสโก ซึ่งเป็นส่วนหนึ่งของการคว่ำบาตรที่นำโดยสหรัฐ
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ผลการแข่งขันดังนี้
วิทยาลัยการอาชีพนครปฐม

วิทยาลัยการอาชีพนครปฐม  เป็นสถาบันอาชีวศึกษาในจังหวัดนครปฐม สังกัดสำนักงานคณะกรรมการการอาชีวศึกษา กระทรวงศึกษาธิการ ตั้งอยู่เลขที่ 58 หมู่ 2 ตำบลไร่ขิง อำเภอสามพราน จังหวัดนครปฐม 73210
ประวัติ.
วิทยาลัยการอาชีพนครปฐม เดิมชื่อศูนย์ฝึกวิชาชีพนครปฐม (ไร่ขิง) ก่อตั้งขึ้นเมื่อวันที่ 9 ธันวาคม พุทธศักราช 2525 ตามโครงการแผนพัฒนาเศรฐกิจ และสังคมแห่งชาติ ฉบับที่ 5 โดยได้รับความกรุณาจากพระธรรมมหาวีรานุวัตร เจ้าอาวาสวัดไร่ขิง (สมณศักดิ์ชั้นยศในขณะนั้น) อนุญาตให้กรมอาชีวศึกษาใช้ที่ดินของวัดประมาณ 20 ไร่ เป็นสถานที่จัดตั้ง
ในวันที่ 6 มิถุนายน พุทธศักราช 2534 ได้รับการเปลี่ยนชื่อสถานศึกษาจาก ศูนย์ฝึกวิชาชีพนครปฐม เป็น วิทยาลัยการอาชีพนครปฐม เนื่องจากกระทรวงศึกษาธิการได้เล็งเห็นความสําคัญของการขยายการอาชีวศึกษาให้แพร่หลายและรองรับความต้องการของตลาดแรงงานตาม ความเจริญของเทคโนโลยี ศูนย์ศึกวิชาชีพนครปฐมเป็นสถานศึกษาหนึ่งที่มีความพร้อมในด้านบุคลากร เครื่องมือเครื่องจักร และวัสดุอุปกรณ์ในการผลิตนักศึกษาในหลักสูตรประกาศนียบัตรวิชาชีพ (ปวช.) และ หลักสูตรประกาศนียบัตรวิชาชีพชั้นสูง (ปวส.)
คานะ อาซูมิ

คานะ อาซูมิ (; โรมาจิ: "Asumi Kana"; 12 สิงหาคม ค.ศ. 1983 -) เป็นนักพากย์ นักร้อง และ นักแสดงละครเวที ชาวญี่ปุ่น เกิดใน จังหวัดฟูกูโอกะ อยู่สังกัด 81 Produce แต่งงานแล้ว
โคกิ อูจิยามะ

โคกิ อูจิยามะ (; โรมาจิ: "Uchiyama Kōki"; 16 สิงหาคม ค.ศ. 1990} -) เป็นนักพากย์และนักแสดงชาวญี่ปุ่น เกิดที่จังหวัดไซตามะ อยู่สังกัดคณะละครฮิมาวาริ
ยูกิ คาจิ

ยูกิ คาจิ (梶 裕貴, かじ ゆうき, 3 กันยายน 1985 -) เป็นนักพากย์, ผู้บรรยาย และ นักร้องชายชาวญี่ปุ่น เกิดที่โตเกียว โตที่เมืองซากาโดะ จังหวัดไซตามะ จบการศึกษาจาก โรงเรียนมัธยมซากาโดะจังหวัดไซตามะ สังกัดวิมส์ ก่อนหน้านี้เคยสังกัดอาตส์วิชัน ภรรยาคืออายานะ ทาเกตัตสึ ซึ่งเป็นนักพากย์เช่นกัน เมื่อวันที่ 23 มิถุนายน 2019 ได้ประกาศการแต่งงานในบัญชีทวิตเตอร์อย่างเป็นทางการ
อิเท็ตสึ ซูซูกิ

อิเท็ตสึ ซูซูกิ (เกิด 21 กุมภาพันธ์ ค.ศ. 1980) เป็นนักแสดงหนังโป๊ชายชาวญี่ปุ่น สังกัดค่ายซิลค์ลาโบ เขาได้รับรางวัล SOD Awards ประจำปี ค.ศ. 2009 สาขานักแสดงนำชายยอดเยี่ยม
ชีวิตส่วนตัว.
อิเท็ตสึ ซูซูกิ เกิดเมื่อวันที่ 21 กุมภาพันธ์ 1979 ณ จังหวัดไซตามะ ประเทศญี่ปุ่น เขาจบการศึกษาจากมหาวิทยาลัยชูโอ ปัจจุบันแต่งงานและมีบุตร 2 คน เริ่มเข้าวงการภาพยนตร์ผู้ใหญ่ตั้งแต่อายุประมาณ 25 ปี เขามีผลงานการแสดงมาแล้วมากกว่า 3,000 เรื่อง ซึ่งหนังส่วนใหญ่ที่อิเท็ตสึแสดงนั้น มีเนื้อเรื่องแนวดราม่า
ประมาณปี ค.ศ. 2004 ขณะที่กำลังเรียนเพื่อสอบใบอนุญาตเป็นนักบัญชีขณะที่ยังเป็นนักศึกษาที่มหาวิทยาลัยชูโอ เขาได้สมัครนักแสดงหนังโป๊โดยเริ่มจากการเป็นนักแสดงในบทสั้น ๆ ก่อนจะพัฒนาเป็นนักแสดงหลัก ในเดือนพฤศจิกายน ค.ศ. 2008 เขาปรากฏตัวในวิดีโอสำหรับผู้ใหญ่สำหรับผู้หญิงเป็นครั้งแรกในเรื่อง "Love Body 1st" (ผลงานสำหรับผู้หญิง)
ในเดือนกุมภาพันธ์ ค.ศ. 2009 เขาปรากฏตัวในซีรีส์สัมภาษณ์ที่กำกับโดยทาดาชิ โยโยงิ หลังจากนั้นก็เป็นสมาชิกประจำตั้งแต่ฉบับที่ 107 ถึง 125
ประเทศแทนซาเนียในโอลิมปิกฤดูร้อน 2024

ประเทศแทนซาเนีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่เปิดตัวอย่างเป็นทางการในโอลิมปิกฤดูร้อน 1964 ภายใต้ชื่อ "แทนกันยิกา" นักกีฬาแทนซาเนียได้ปรากฏตัวในกีฬาโอลิมปิกฤดูร้อนทุกครั้งยกเว้น มอนทรีออล 1976 ซึ่งเป็นส่วนหนึ่งของการคว่ำบาตรที่นำโดยคองโก
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ผลการแข่งขันดังนี้
ประเทศบาห์เรนในโอลิมปิกฤดูร้อน 2024

ประเทศบาห์เรน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่เปิดตัวอย่างเป็นทางการของประเทศในโอลิมปิกฤดูร้อน 1984 นักกีฬาชาวบาห์เรนได้ปรากฏตัวในกีฬาโอลิมปิกฤดูร้อนติดต่อกันเป็นครั้งที่ 11
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ผลการแข่งขันดังนี้
วัดเขาย้อย

วัดเขาย้อย หรือ วัดถ้ำเขาย้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขาย้อย อำเภอเขาย้อย จังหวัดเพชรบุรี
บริเวณวัดตั้งอยู่ที่เขาย้อยซึ่งมีถ้ำขนาดใหญ่อยู่ด้านล่าง 1 ถ้ำ ปากถ้ำหันไปทางทิศตะวันออก สิ่งก่อสร้างในถ้ำไม่มีประวัติแน่ชัดว่าสร้างขึ้นเมื่อใด แต่ก็ได้มีการบูรณะปรับปรุงมาโดยตลอด และบนยอดเขายังมีถ้ำอีก 1 ถ้ำ และเล่ากันมาว่า พระบาทสมเด็จพระจอมเกล้าเจ้าอยู่หัว เมื่อครั้งทรงผนวชอยู่วัดราชาธิวาส พระองค์ได้เสด็จธุดงค์มาประทับแรมทรงเจริญสมณธรรมอยู่ในถ้ำเขาย้อยนี้ ภายในถ้ำมีพระพุทธไสยาสน์ 1 องค์ พระพุทธบาทจำลอง พระพุทธรูป (ข้างในและบริเวณผนังถ้ำด้านล่าง) และพระศรีอารยเมตไตรย (อยู่ในถ้ำบนยอดเขา)
วัดเขาย้อยตั้งวัดเมื่อ พ.ศ. 2471 ได้รับพระราชทานวิสุงคามสีมาเมื่อวันที่ 18 สิงหาคม พ.ศ. 2476
อาคารเสนาสนะที่สำคัญ ได้แก่ กุฏิพระสงฆ์ที่เป็นทรงเรือนไทย อุโบสถหลังใหม่ โดยบริเวณทางเข้าโบสถ์จะมีนาค 2 ตนที่บันไดทางเข้า นาคด้านซ้ายนั้นถือผ้าไตร ส่วนด้านขวาถือดอกบัว จิตรกรรมฝาผนังในอุโบสถเป็นไม้แกะสลัก บอกเล่าเรื่องสัตว์ในป่าหิมพานต์ มีประติมากรรมปูนปั้นนูนต่ำโดยรอบจำนวนรวม 35 ภาพ โดยฝั่งทิศเหนือเป็นรูปการละเล่นของไทยสมัยโบราณ เช่น หัวล้านชนกัน รีรีข้าวสาร ชักกะเย่อ จำนวน 18 รูป ส่วนทิศใต้เป็นภาพประเพณีของไทย เช่น สงกรานต์ การก่อเจดีย์ทราย บวชนาค จำนวน 17 รูป
เรือหลวงบางปะกง

เรือหลวง"บางปะกง" (FFG-456)  เป็นเรือลำที่สองในเรือฟริเกตชุด"เรือหลวงเจ้าพระยา" สังกัดกองเรือฟริเกตที่ 2 กองเรือยุทธการ ของกองทัพเรือไทย โดยใช้แบบของเรือฟริเกต แบบ 053 เฮชที ชั้น"เจียงหู III" ของจีน โดยเรือหลวง"บางปะกง" มีคำขวัญว่า "พิทักษ์เอกราช พิฆาตไพรี"
การออกแบบ.
เรือหลวง"บางปะกง" มีความยาว 103.2 เมตร (339 ฟุต) ความกว้าง 11.3 เมตร (37 ฟุต) กินน้ำลึก 3.1 เมตร (10 ฟุต) ระวางขับน้ำปกติ 1,676 ตัน ระวางขับน้ำเต็มที่ 1,924 ตัน มีใบพัดสองเพลาและขับเคลื่อนด้วยเครื่องยนต์ดีเซล MTU 20V1163 TB83 สี่เครื่องที่มีกำลัง 29,440 แรงม้า (21,950 กิโลวัตต์) เรือมีระยะทำการ 3,500 ไมล์ทะเล (6,500 กม.) ขณะแล่นด้วยความเร็ว 18 นอต (33 กม./ชม.) และมีความเร็วสูงสุด 30 นอต (56 กม./ชม.) เรือหลวง"บางปะกง" ใช้กำลังพลทั้งหมด 168 นาย ซึ่งรวมถึงนายทหาร 22 นาย
ชั้นเรือแบบ 053 เฮชที ซึ่งเป็นแบบเรือของเรือหลวง"บางปะกง"นั้น ติดตั้งปืนใหญ่เรือขนาด 100 มม./56 แบบ 79 แท่นคู่ ที่บริเวณส่วนหน้าและท้ายเรือ และปืนใหญ่กลแบบ 76 ขนาด 37 มม. แท่นคู่ จำนวนสี่กระบอก สำหรับการทำสงครามต่อต้านเรือดำน้ำ นอกจากนี้เรือได้แท่นยิงจรวดปราบเรือดำน้ำ แบบ 86 จำนวนสองแท่น และจรวดปราบเรือดำน้ำ BMB น้ำลึก จำนวนสองแท่น สำหรับสงครามผิวน้ำ เรือหลวง"บางปะกง"นั้นได้ติดตั้งเครื่องยิงขีปนาวุธต่อต้านเรือ C-801 แปดแท่นเป็นอาวุธหลักประจำเรือ
การปรับปรุงเพิ่มประสิทธิภาพ.
ในเดือนสิงหาคม พ.ศ. 2563 กองทัพเรือไทยมีแผนที่จะปรับปรุงเรือแบบ 053 เฮชที สองลำ ได้แก่ เรือหลวง"เจ้าพระยา" และเรือหลวง"บางปะกง" ให้มีความทันสมัยเทียบเท่ากับเรือตรวจการณ์ไกลฝั่งสมัยใหม่ สำหรับแผนการปรับปรุงนี้ร่วมไปถึงการเปลี่ยนปืนขนาด 100 มม. เป็นปืนการอัพเกรดตามแผนรวมถึงการเปลี่ยนปืน 100 มม. เป็นปืนใหญ่เรืออัตโนมัติ 76/62 และเปลี่ยนปืนใหญ่กล 37 มม. ทั้งสี่กระบอก เป็นปืนใหญ่กล 30 มม. แบบยิงเร็ว พร้อมกับระบบอำนวยการรบและระบบตรวจการณ์ใหม่
การต่อเรือ.
เรือหลวงบางปะกงได้รับการสั่งต่อพร้อมกันกับเรือลำอื่น ๆ ในเรือฟริเกตชุด"เรือหลวงเจ้าพระยา" รวม 4 ลำ เมื่อวันที่ 18 กรกฎาคม พ.ศ. 2531 ณ อู่ต่อเรือหูต่ง เซี่ยงไฮ้ โดยได้วางกระดูกงูในเดือนเมษายน พ.ศ. 2532 และปล่อยลงน้ำในวันที่ 25 กรกฎาคม พ.ศ. 2533 เพื่อทดสอบและส่งมอบ
เมื่อเรือเดินทางมาถึงประเทศไทยเพื่อส่งมอบ ได้มีการตรวจสอบคุณภาพและพบว่าตัวเรือยังไม่เป็นที่น่าพอใจในการทำไปใช้งานและจำเป็นจะต้องแก้ไขปรับปรุงเกี่ยวกับการควบคุมความเสียหายของตัวเรือ เมื่อได้ปรับปรุงในส่วนของส่วนควบคุมความเสียหายและส่วนอื่น ๆ ที่ต่ำกว่ามาตรฐานให้ได้มาตรฐานแล้วจึงได้นำเรือเข้าประจำการในกองทัพเรือไทยเมื่อวันที่ 20 กรกฎาคม พ.ศ. 2534
ภารกิจ.
หลังจากเข้าประจำการ เรือหลวง"บางปะกง" และเรือพี่น้องอื่น ๆ ในชั้น"เจ้าพระยา"มักถูกใช้เป็นเรือสำหรับฝึกและหมุนเวียนไปประจำการในภารกิจยามฝั่งเป็นประจำทุกเดือน
เมื่อวันที่ 23 เมษายน พ.ศ. 2562 เรือหลวง"บางปะกง" และเรือหลวง"นเรศวร"ได้เข้าร่วมการสวนสนามทางเรือ นอกชายฝั่งเมืองชิงเต่า เนื่องในโอกาสครบรอบ 70 ปีกองทัพเรือกองทัพปลดปล่อยประชาชน
โอปัส.คัลเลอร์ส

โอปัส.คัลเลอร์ส (Opus.COLORs) เป็นซีรีส์อนิเมะโทรทัศน์ออริจินัลญี่ปุ่น สร้างสรรค์โดยริง ฮิตานะ ผลิตโดยสตูดิโอซี-สเตชัน และอำนวยการผลิตโดย>เอ็นบีซียูนิเวอร์แซลเอ็นเตอร์เทนเมนต์เจแปน กำกับโดยชุนซูเกะ ทาดะ เขียนบทโดยซายากะ ฮาราดะ ออกแบบตัวละครโดยอาซามิ วาตานาเบะ และแต่งดนตรีประกอบโดยเค็ง อาราอิ ออกอากาศตั้งแต่วันที่ 7 เมษายน ถึง 23 มิถุนายน พ.ศ. 2566 ทางช่องโตเกียวเอ็มเอ็กซ์ และ BS11 เพลงเปิดชื่อเพลงว่า "Shiny" ร้องโดยอูราชิมาซากาตาเซ็ง
ให้เสียงโดย: ยูมะ อูจิดะ
ให้เสียงโดย: เรียวตะ โอซากะ
ให้เสียงโดย: นัตสึกิ ฮานาเอะ
ให้เสียงโดย: โทชิยูกิ โทโยนางะ
ให้เสียงโดย: ยูอิจิโร อูเมฮาระ
ให้เสียงโดย: โนบูนางะ ชิมาซากิ
ให้เสียงโดย: ทากุ ยาชิโระ
ให้เสียงโดย: มาโกโตะ ฟูรูกาวะ
ให้เสียงโดย: โยชิกิ นากาจิมะ
ให้เสียงโดย: ซูซูกิ เรียวตะ
ให้เสียงโดย: ชูโงะ นากามูระ
ให้เสียงโดย: ไดกิ ยามาชิตะ
ให้เสียงโดย: โนบูฮิโกะ โอกาโมโตะ
ให้เสียงโดย: คัตสึยูกิ โคนิชิ
ให้เสียงโดย: ไดซูเกะ โอโนะ
ให้เสียงโดย: จุง ฟูกูยามะ
ให้เสียงโดย: คาโอริ นาซูกะ
ให้เสียงโดย: โคซูเกะ โทริอูมิ
ประเทศโครเอเชียในโอลิมปิกฤดูร้อน 2024

ประเทศโครเอเชีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่เปิดตัวอย่างเป็นทางการของประเทศในโอลิมปิกฤดูร้อน 1992 นักกีฬาชาวโครเอเชียได้ปรากฏตัวในกีฬาโอลิมปิกฤดูร้อนติดต่อกันเป็นครั้งที่ 9 ในฐานะประเทศเอกราช
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ผลการแข่งขันดังนี้
ประเทศจิบูตีในโอลิมปิกฤดูร้อน 2024

ประเทศจิบูตี มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 10 ของประเทศในโอลิมปิกฤดูร้อน จิบูตีไม่มีนักกีฬาเข้าแข่งขันในโอลิมปิกฤดูร้อน 2004 ที่กรุงเอเธนส์
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ผลการแข่งขันดังนี้
ประเทศเอริเทรียในโอลิมปิกฤดูร้อน 2024

ประเทศเอริเทรีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับเป็นการเข้าร่วมแข่งขันโอลิมปิกฤดูร้อนติดต่อกันเป็นครั้งที่ 7
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ผลการแข่งขันดังนี้
ประเทศยูกันดาในโอลิมปิกฤดูร้อน 2024

ประเทศยูกันดา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่เปิดตัวอย่างเป็นทางการของประเทศในโอลิมปิกฤดูร้อน 1956 นักกีฬาชาวยูกันดาได้ปรากฏตัวในกีฬาโอลิมปิกฤดูร้อนทุกครั้ง ยกเว้นในการแข่งขันที่มอนทรีออล 1976 ซึ่งเป็นส่วนหนึ่งของการคว่ำบาตรที่นำโดยคองโก
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ผลการแข่งขันดังนี้
ยูอิ อิชิกาวะ

ยูอิ อิชิกาวะ (<ruby>石川 由依<rt>いしかわ ゆい</rt></ruby>, 30 พฤษภาคม 1988 -) เป็นนักพากย์และนักแสดงชาวญี่ปุ่น (อดีตนักแสดงเด็ก) เกิดที่จังหวัดเฮียวโงะ สังกัด mitt management
สูง 161 ซม. แต่งงานแล้ว
ประเทศเปรูในโอลิมปิกฤดูร้อน 2024

ประเทศเปรู มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่เปิดตัวอย่างเป็นทางการของประเทศใน1936 นักกีฬาชาวเปรูปรากฏในกีฬาโอลิมปิกฤดูร้อนทุกครั้ง ยกเว้นการแข่งขันที่เฮลซิงกิ 1952
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ผลการแข่งขันดังนี้
ซายูมิ วาตาเบะ

ซายูมิ วาตาเบะ (; โรมาจิ: "Watabe Sayumi"; 25 กันยายน -) เป็นนักพากย์หญิงชาวญี่ปุ่น เกิดที่จังหวัดฮกไกโด อยู่สังกัดซิกมาอิเลฟเวน สูง 161 ซม.
ยูโตะ อูเอมูระ

ยูโตะ อูเอมูระ (; โรมาจิ: "Uemura Yūto"; 23 ตุลาคม ค.ศ. 1993 -) เป็นนักพากย์และนักแสดงชาวญี่ปุ่น เกิดที่จังหวัดไซตามะ อยู่สังกัดคณะละครฮิมาวาริ ผลงานเด่น ได้แก่อัตสึชิ นากาจิมะในคณะประพันธกรจรจัด และฮิโระใน Darling in the Franxx
ประเทศซิมบับเวในโอลิมปิกฤดูร้อน 2024

ประเทศซิมบับเว มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการปรากฏตัวในโอลิมปิกฤดูร้อนติดต่อกันเป็นครั้งที่ 11 ของประเทศในฐานะประเทศเอกราชภายใต้ชื่อ ซิมบับเว หลังจากปรากฏตัวในชื่อ "โรดีเซียใต้" และ "โรดีเซีย" ในยุคอาณานิคม
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ผลการแข่งขันดังนี้
ประเทศโมร็อกโกในโอลิมปิกฤดูร้อน 2024

ประเทศโมร็อกโก มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวในโอลิมปิกฤดูร้อนครั้งที่ 16 ของประเทศ ยกเว้น มอสโก 1980 ซึ่งเป็นส่วนหนึ่งของการคว่ำบาตรที่นำโดยสหรัฐ
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ผลการแข่งขันดังนี้
ดิ ไอดอลมาสเตอร์ ซินเดอเรลลาเกิร์ลส์

ดิ ไอดอลมาสเตอร์ ซินเดอเรลลาเกิร์ลส์ (; โรมาจิ: "Aidorumasutā Shinderera Gāruzu"; ชื่อภาษาอังกฤษทางการเขียนว่า THE iDOLM@STER CINDERELLA GIRLS) เป็นวิดีโอเกมจำลองสถานการณ์เล่นฟรีญี่ปุ่น ร่วมพัฒนาโดยไซเกมส์และบันไดนัมโกะสตูดิโอส์สำหรับแพลตฟอร์มเครือข่ายสังคมโมบาเกสำหรับโทรศัพท์มือถือ เปิดตัวในวันที่ 28 พฤศจิกายน พ.ศ. 2564 สำหรับฟีเจอร์โฟน และขยายไปยังอุปกรณ์ระบบไอโอเอสและแอนดรอยด์ในวันที่ 16 ธันวาคม พ.ศ. 2564 เกมอิงจากแฟรนไชส์"ดิไอดอลมาสเตอร์" และประกอบด้วยตัวละครไอดอลใหม่ ในเดือนกันยายน พ.ศ. 2558 เกมเต้นพัฒนาโดยไซเกมส์ชื่อว่า "" เปิดตัวทางกูเกิล เพลย์สโตร์ และแอปเปิลสโตร์ ในประเทศญี่ปุ่น เกมต้นฉบับมีกำหนดสิ้นสุดการให้บริการในวันที่ 30 มีนาคม พ.ศ. 2566 และจะต่อด้วยเกมภาคแยกและสื่อดัดแปลง
เรื่องราวใน ซินเดอเรลลาเกิร์ลส์ บอกเล่าถึงอาชีพของโปรดิวเซอร์ที่รับหน้าที่ในการนำและฝึกฝนไอดอลในอนาคตให้ก้าวสู่ความเป็นดารา รูปแบบการเล่นจะเป็นไปตามรูปแบบเกมการ์ดสะสมดิจิทัล โดยที่ไอดอลแต่ละตัวจะแสดงเป็นการ์ด ซึ่งผู้เล่นสามารถใช้สร้างหน่วยไอดอลเพื่อฝึกฝนในการเรียน การทำงาน และแข่งขันกับคู่ต่อสู้ "ซินเดอเรลลาเกิร์ลส์" ได้มีการเปลี่ยนผ่านไปสู่สื่ออื่น ๆ ซีรีส์อนิเมะโทรทัศน์ที่ผลิตโดย เอ-1 พิกเจอร์ส ออกอากาศในประเทศญี่ปุ่นระหว่างวันที่ 10 มกราคมถึง 17 ตุลาคม พ.ศ. 2558 และออกอากาศพร้อมกันโดย Daisuki ตามมาด้วยซีรีส์อนิเมะสั้นจิบิแนวเสี้ยวชีวิตความยาว 3 นาทีที่ผลิตโดย Gathering ซึ่งออกฉายมาตั้งแต่ปี พ.ศ. 2560 นอกจากนี้ยังมีการผลิตซีรีส์มังงะต่าง ๆ ชุดรวมมังงะ 3 ชุด รายการทอล์คโชว์ทางวิทยุทางอินเทอร์เน็ต 2 รายการที่นำเสนอนักพากย์ของมังงะ ซิงเกิลและอัลบั้มเพลงประกอบของตัวละคร และคอนเสิร์ตสดอีกด้วย
เรื่องย่อ.
เกมและซีรีส์นี้มีฉากอยู่ที่เอเจนซี่จัดหานักแสดง 346 Pro ซึ่งโปรดิวเซอร์กำลังสร้างดูกลุ่มไอดอลให้โด่งดังในสิ่งที่เรียกว่า "The Cinderella Project" อนิเมะเรื่องนี้ติดตามเด็กสาวสามคน ได้แก่ ชิบูยะ ริน, ชิมามูระ อุซึกิ และ ฮนดะ มิโอะ พร้อมด้วยเพื่อนไอดอลของพวกเธอ ขณะที่พวกเธอกลายมาเป็นส่วนหนึ่งของโปรเจกต์ซินเดอเรลลา
สำนักงานโอซาวะ

สำนักงานโอซาวะ (; โรมาจิ: "Ōsawa jimusho") เป็นสำนักงานนักพากย์ของญี่ปุ่น ก่อตั้งในวันที่ 7 เมษายน ค.ศ. 1984 โดยแยกตัวออกมาจากสมาคมสหกรณ์ผู้บริโภคนักแสดงโตเกียว
ฮารูกิ อิชิยะ

ฮารูกิ อิชิยะ (; โรมาจิ: "Ishiya Haruki"; 14 มกราคม ค.ศ. 1992 -) เป็นนักพากย์ชายชาวญี่ปุ่นเกิดที่เมืองโนเบโอกะ จังหวัดมิยาซากิ สังกัดสำนักงานโอซาวะ
โซมะ ไซโต

โซมะ ไซโต (; โรมาจิ: "Saitō Sōma"; 22 เมษายน 1991 -) เป็นนักพากย์และนักร้องนักแต่งเพลงชาวญี่ปุ่น เกิดที่เมืองโคฟุ จังหวัดยามานาชิ สังกัด 81 Produce
เหล่ายัยตัวร้ายของนายโรคุโด

เหล่ายัยตัวร้ายของนายโรคุโด (; โรมาจิ: "Rokudō no Onna-tachi"; : โรกูโด โนะ อนนาตาจิ) เป็นซีรีส์มังงะญี่ปุ่น แต่งเรื่องและวาดภาพโดยยูจิ นากามูระ ตีพิมพ์ในนิตยสาร"โชเน็งแชมเปียนรายสัปดาห์"ของสำนักพิมพ์อากิตะโชเต็งตั้งแต่เดือนมิถุนายน พ.ศ. 2559 ถึงเมษายน พ.ศ. 2564 รวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 26 เล่ม ซีรีส์อนิเมะโทรทัศน์ดัดแปลงผลิตโดยสตูดิโอแซตเทอไลต์ ออกอากาศตั้งแต่เดือนเมษายนถึงมิถุนายน พ.ศ. 2566
 ให้เสียงโดย: เก็ง ซาโต
 ให้เสียงโดย: ซูมิเระ อูเอซากะ
 ให้เสียงโดย: ไดซูเกะ นามิกาวะ
 ให้เสียงโดย: อากิระ อิชิดะ
 ให้เสียงโดย: ฮารูกิ อิชิยะ
 ให้เสียงโดย: มิซาโตะ มัตสึโอกะ
 ให้เสียงโดย: นาโอมิ โอโซระ
 ให้เสียงโดย: ยูกิ โยมิจิ
วัดเขาแดง (จังหวัดนครนายก)

วัดเขาแดง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสาริกา อำเภอเมืองนครนายก จังหวัดนครนายก
วัดเขาแดงอยู่ติดกับเขาแดงหรือเขาตะขาบ ซึ่งมีลักษณะเป็นภูเขาสีแดง จึงตั้งชื่อว่า "วัดเขาแดง" ประชาชนในหมู่บ้าน เดิมเป็นคนเวียงจันทน์ ประเทศลาว ที่อพยพมาในสมัยพระเจ้าตากสินมหาราช ในระหว่าง พ.ศ. 2321–2322 ชาวลาวเหล่านี้ได้ร่วมกันสร้างวัด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2403 ได้รับพระราชทานวิสุงคามสีมาเมื่อ พ.ศ. 2482
ภายในวัดเขาแดงมี "พระพุทธนิมิตมงคล" ปางพระร่วงประธานพร สูง 8 ศอก ประดิษฐานอยู่ในวิหารหน้าอุโบสถหลังปัจจุบัน ภายในวัดมีต้นโพธิ์ขนาดใหญ่อายุกว่า 300 ปี วัดมีอุโบสถพระราหู สามารถที่จะเดินลอดใต้พระอุโบสถได้ ซึ่งตามความเชื่อการลอดพระอุโบสถ เป็นการสะเดาะเคราะห์อย่างหนึ่ง
มาซาฮิโระ ฮาระ

มาซาฮิโระ ฮาระ (<ruby>原 昌宏<rt>はら まさひろ</rt></ruby>, เกิดปี 1957 -) เป็นวิศวกรชาวญี่ปุ่น เป็นที่รู้จักในฐานะผู้พัฒนารหัสคิวอาร์ ขึ้นในปี 1994
ประวัติ.
มาซาฮิโระเกิดที่ โตเกียว ในปี 1957 หลังจากจบการศึกษาจากโรงเรียนมัธยมที่สองของมหาวิทยาลัยโฮเซ เขาก็เข้าเรียนภาควิชาวิศวกรรมไฟฟ้า คณะวิศวกรรมศาสตร์ มหาวิทยาลัยโฮเซ และจบการศึกษาในปี 1980
การพัฒนาเด็นโซและคิวอาร์โค้ด.
ในปี 1980 หลังจากสำเร็จการศึกษาจากมหาวิทยาลัยโฮเซ เขาได้ร่วมงานกับ บริษัทเดนโซ ซึ่งเป็นซัพพลายเออร์ชิ้นส่วนสำหรับ กลุ่มบริษัทโตโยต้า เมื่อเข้าร่วมบริษัทครั้งแรกได้พัฒนาเครื่องมือต่าง ๆ เช่นเครื่องอ่านบาร์โค้ด ในปี 1992 ขณะที่อยู่ในแผนกพัฒนา เขาได้เริ่มพัฒนารหัสใหม่เพื่อตอบสนองความต้องการจากภาคสนามเพื่อการจัดการชิ้นส่วนรถยนต์ที่มีประสิทธิภาพมากขึ้น โดยได้รับแรงบันดาลใจจากตารางขาวดำของหมากล้อมที่เขาเล่นในช่วงพักกลางวัน รหัสดังกล่าวถูกนำมาใช้ในปี 1994 และกลายมาดเป็นคิวอาร์โค้ด
เขาได้กล่าวว่าเขาต้องการพัฒนารหัส QR สำหรับการถ่ายภาพรังสีและการบันทึกคลื่นไฟฟ้าหัวใจ
ในปี 2022 เขาสังกัดอยู่เด็นโซเวฟ
ในปี 2023 เขาได้รับปริญญาเอกเกียรติยศจากมหาวิทยาลัยโฮเซ
รางวัลที่ได้รับ.
มาซาฮิโระ ฮาระ ได้รับการยอมรับอย่างกว้างขวางสำหรับการประดิษฐ์รหัส QR ที่ปฏิวัติวงการ ซึ่งได้เปลี่ยนอุตสาหกรรมทั่วโลก ในปี 2014 เขาและนักประดิษฐ์ในทีมวิจัยและพัฒนารหัส QR ได้รับรางวัลนักประดิษฐ์แห่งยุโรป พิธีมอบรางวัลประจำปี 2014 จัดขึ้นเมื่อวันที่ 17 มิถุนายน ที่กรุงเบอร์ลิน ณ สำนักงานตัวแทนของ Deutsche Telekom (อดีต Kaiserliches Telegrafenamt) เพื่อเป็นเกียรติครบรอบ 20 ปีแห่งการคิดค้นนี้ 
ในเดือนตุลาคม 2024 มาซาฮิโระ ฮาระ ได้เดินทางมาเยือนฝรั่งเศสเป็นครั้งแรกเพื่อเฉลิมฉลองครบรอบ 30 ปีของการคิดค้นนี้ ตามคำเชิญของเพื่อนศิลปินร่วมสมัย qargo หนึ่งในผู้บุกเบิกการบูรณาการรหัส QR เข้ากับงานศิลปะ ฮาระได้รับเกียรติให้เป็นแขกพิเศษในงาน 1to1 Experience Client ครั้งที่ 10 ที่เมืองบียาริตซ์ ซึ่งเขาได้แบ่งปันเรื่องราวการสร้างสรรค์รหัส QR ฮาระเน้นให้เห็นถึงวิธีที่รหัส QR ปฏิวัติโลกสมัยใหม่และเปลี่ยนแปลงหลากหลายภาคส่วน ตัวอย่างเช่น ทำให้การชำระเงินรายวันกว่า 2 พันล้านรายการในประเทศจีนเป็นไปอย่างสะดวกสบาย และเปลี่ยนโฉมการออกตั๋วอิเล็กทรอนิกส์และการใช้งานในชีวิตประจำวันในทุกภาคส่วน ทั้งอสังหาริมทรัพย์ การแพทย์ การโฆษณา ข้อมูล และอุตสาหกรรมต่างๆ
ในงานนี้ qargo ได้นำเสนอผลงานศิลปะที่เป็นภาพเหมือนดั้งเดิมของฮาระเพื่อเฉลิมฉลองการปฏิวัติเทคโนโลยีที่ยิ่งใหญ่ครบรอบ 30 ปี ฮาระ ผู้เปรียบเสมือนกูเตนเบิร์กแห่งยุค ได้กล่าวด้วยอารมณ์ขันว่าเขายังคงสามารถถอดรหัส QR ด้วยตนเองได้โดยใช้เพียงกระดาษและดินสอ นอกจากนี้ เขายังกล่าวถึงศักยภาพในอนาคตของรหัส QR โดยจินตนาการถึงรุ่นที่มีสีสันซึ่งสามารถเก็บข้อมูลได้มากถึง 7,000 อักขระ รวมถึงวิดีโอสั้นๆ ที่สามารถมองเห็นได้โดยตรงบนรหัส
วันแห่งรหัส QR โลกถูกสร้างขึ้นในวันที่ 8 สิงหาคม เพื่อเป็นเกียรติวันเกิดของผู้คิดค้น
จอห์น ดาลเกลช โดนัลด์สัน

จอห์น ดาลเกลช โดนัลด์สัน  เป็นพระราชบิดาในสมเด็จพระราชินีแมรีแห่งเดนมาร์ก และเป็นพระสัสสุระในสมเด็จพระราชาธิบดีเฟรเดอริกที่ 10 แห่งเดนมาร์ก เกิดเมื่อวันที่ 5 กันยายน 2484 ณ เมืองพอร์ตเซตัน เอดินบะระ ประเทศสกอตแลนด์ สหราชอาณาจักร Donaldson เกิดที่ Cockenzie และ Port Seton ประเทศสกอตแลนด์ เป็นบุตรชายของกัปตันปีเตอร์ โดนัลด์สัน เจ้าหน้าที่เรือเป็นประจำที่ท่าเรือพอร์ตเซตัน และมีบันทึกว่าในปี 2505 เขาอยู่ระหว่างการเดินทางจาก ช่องแคบแบสส์ พร้อมกับสินค้าปศุสัตว์ เมื่อเรือเชอร์วอเตอร์สูญหายที่เกาะเก้า เขาและลูกเรือของเขาได้รับการช่วยชีวิตและปัจจุบันยังมีซากเรืออยู่บนเกาะ
วันที่ 31 สิงหาคม พ.ศ. 2506 จอห์น โดนัลด์สัน แต่งงานกับภรรยาคนแรก เฮนเรียตตา คลาร์ก ฮอร์น (พ.ศ. 2485-2540) ที่ท่าเรือเซตัน พวกเขาอพยพไปยังแทสมาเนีย ออสเตรเลีย ในเดือนพฤศจิกายนของปีนั้น พ่อแม่ของโดนัลด์สันและปีเตอร์พี่ชายของเขาและน้องสาวก็อพยพไปแทสเมเนียเช่นกัน พ่อของเขาทำงานเป็นกัปตันให้กับบริษัทการค้าทางทะเลขนาดใหญ่ในเวลาต่อมา พวกเขามีลูกสี่คน คือ เจน อลิสัน โดนัลด์สัน (เกิด 26 ธันวาคม 1965), แพทริเซีย แอนน์ โดนัลด์สัน (เกิด 16 มีนาคม 1968), จอห์น สจ๊วส (เกิด 9 กรกฎาคม 1970) และ แมรี เอลิซาเบธ โดนัลด์สัน ที่ต่อมาเข้าพระราชพิธีอภิเษกสมรสกับ เจ้าชายเฟรเดอริก มกุฎราชกุมารแห่งเดนมาร์ก (พระอิสริยยศในขณะนั้น) นอกจากสัญชาติอังกฤษแล้ว เขายังได้รับสัญชาติออสเตรเลียในปี พ.ศ. 2518
ต่อมา เฮนเรียตตาเสียชีวิตเมื่อวันที่ 20 พฤศจิกายน พ.ศ. 2540 และต่อมาเขาแต่งงานกับ ซูซาน เอลิซาเบธ ฮอร์วูด (เกิด พ.ศ. 2483) เมื่อวันที่ 5 กันยายน พ.ศ. 2544 เธอเป็นนักประพันธ์และเขียนหนังสือภายใต้ชื่อซูซาน มูดี หรือ ซูซานนาห์ เจมส์ และซูซาน เมดิสัน
ยูโกะ ซัมเป

ยูโกะ ซัมเป (; โรมาจิ: "Sanpei Yūko"; 28 กุมภาพันธ์ ค.ศ. 1986 -) เป็นนักพากย์ และ ผู้บรรยายชาวญี่ปุ่น สังกัดแอ็กเซลวัน เกิดที่โตเกียว แต่งงานแล้ว
ผลงานเด่น ได้แก่ ไซอนจิ คานาตะ จากสื่อรักจากต่างดาว, ยุเมฮาระ โนโซมิ จาก Yes! พรีเคียว 5, ยางามิ ไทจิ จาก
มิยูกิ ซาวาชิโระ

มิยูกิ ซาวาชิโระ (; โรมาจิ: "Sawashiro Miyuki"; 2 มิถุนายน ค.ศ. 1985) เป็นนักพากย์ ผู้บรรยาย และนักแสดงหญิงชาวญี่ปุ่น เกิดที่จังหวัดนางาโนะ โตในโตเกียว สังกัดอาโอนิโปรดักชัน มีน้องชายคือชิฮารุ ซาวาชิโระ เป็นนักพากย์เช่นกัน
โทชิยูกิ โทโยนางะ

โทชิยูกิ โทโยนางะ (; โรมาจิ: "Toyonaga Toshiyuki"; 28 เมษายน ค.ศ. 1984 -) เป็นนักพากย์ นักแสดง และ นักร้องนักแต่งเพลง ชาวญี่ปุ่น สังกัดซูเปอร์อิเล็กเซนทริกเธียเตอร์ เกิดที่ฮาจิโอจิ โตเกียว สูง 162 ซม. แต่งงานแล้ว
ชินตาโร อาซานูมะ

ชินตาโร อาซานูมะ (; โรมาจิ: "Asanuma Shintarō"; 5 มกราคม ค.ศ. 1976 -) เป็นนักเขียนบทและผู้กำกับภาพยนตร์ นักแสดง นักพากย์ และ นักออกแบบ ชาวญี่ปุ่น เกิดที่เมืองโมริโอกะ จังหวัดอิวาเตะ สังกัดแดนดิไลออน
จุนอิจิ ซูวาเบะ

จุนอิจิ ซูวาเบะ (; โรมาจิ: "Suwabe Jun'ichi"; 29 มีนาคม ค.ศ. 1972 -) เป็นนักพากย์ และ ผู้บรรยายชาย ชาวญี่ปุ่น สังกัดสหกรณ์ผู้บริโภคนักแสดงโตเกียว
วอลเลย์บอลยุวชนอายุไม่เกิน 14 ปี ชิงชนะเลิศแห่งประเทศไทย

วอลเลย์บอลยุวชนอายุไม่เกิน 14 ปี ชิงชนะเลิศแห่งประเทศไทย หรือ วอลเลย์บอลยุวชน "แอร์เอเชีย" รุ่นอายุไม่เกิน 14 ปี ชิงชนะเลิศแห่งประเทศไทย ตามชื่อผู้สนับสนุนคือ แอร์เอเชีย เป็นการแข่งขันวอลเลย์บอลระดับยุวชนรุ่นอายุไม่เกิน 14 ปี ของประเทศไทย ก่อตั้งขึ้นในปี พ.ศ. 2531 ได้รับการสนับสนุนจากบริษัท ปูนซิเมนต์ไทย จำกัด (มหาชน) จัดการแข่งขันโดยสมาคมกีฬาวอลเลย์บอลแห่งประเทศไทย ปัจจุบันอยู่ภายใต้การสนับสนุนของ บริษัท ไทยแอร์เอเชีย จำกัด โดยมีวัตถุประสงค์เพื่อส่งเสริมและสนับสนุนให้ยุวชน ได้มีระเบียบมีวินัย มีคุณธรรม จริยธรรม มีสติปัญญา มีสุขภาพพลานามัยที่แข็งแรง สมบูรณ์ มีน้ำใจเป็นนักกีฬา รู้แพ้ รู้ชนะ รู้อภัย ตลอดจนรู้จักใช้เวลาว่างให้กิดประโยชน์ต่อชีวิตประจำวันได้อย่างถูกต้อง และที่สำคัญคือยุวชนได้ห่างไกลยาเสพติด ซึ่งทีมที่ชนะเลิศจะได้รับรางวัลถ้วยประทานทูลกระหม่อมหญิงอุบลรัตนราชกัญญา สิริวัฒนาพรรณวดี
ฮิโรฟูมิ โนจิมะ

ฮิโรฟูมิ โนจิมะ (; โรมาจิ: "Nojima Hirofumi"; 16 เมษายน ค.ศ. 1973 -) เป็นนักพากย์และผู้บรรยายชายชาวญี่ปุ่น เกิดที่เขตสึงินามิในโตเกียว สังกัดอาโอนิโปรดักชัน
พ่อของเขาคืออากิโอะ โนจิมะ และน้องชายคือ เค็นจิ โนจิมะ ต่างก็เป็นนักพากย์ น้องคนสุดท้องในบรรดาพี่น้องสามคนคือ นักเขียน ซาโตชิ โนจิมะ หลานชายของเขา (ลูกชายคนโตของเค็นจิ) โทยะ โนจิมะ เป็นนักแสดง แม่เป็นนักธรรมชาติวิทยา
ยู โคบายาชิ

ยู โคบายาชิ (; โรมาจิ: "Kobayashi Yū"; 5 กุมภาพันธ์ ค.ศ. 1982) เป็นนักพากย์ นักร้อง และอดีตนางแบบ ชาวญี่ปุ่น เกิดที่โตเกียว สังกัดโฮลีพีก แต่งงานแล้ว
จักกวาฬทีปนี

จักกวาฬทีปนี เป็นปกรณ์วิเสสที่รจนาโดยพระสิริมังคลาจารย์ รจนาสำเร็จเมื่อ พ.ศ. 2063
ต้นฉบับเอกสารใบลานคัมภีร์จักกวาฬทีปนีพบ 19 ฉบับ จารด้วยอักษรธรรมล้านนา ภาษาบาลี 4 ฉบับ ได้แก่ ฉบับวัดบุพพาราม จ.ศ. 900 ฉบับวัดพระสิงห์ จ.ศ. 1170 ฉบับวัดสูงเม่น จ.ศ. 1195 และฉบับวัดช้างค้ำ จ.ศ. 1231 ส่วนฉบับที่จารด้วยอักษรขอมไทย ภาษาบาลี 15 ฉบับ ได้แก่ ฉบับวัดบวรนิเวศวิหาร 2 ฉบับ และฉบับหอสมุดวชิรญาณ 13 ฉบับ
มูลเหตุการแต่งจักกวาฬทีปนีเพื่ออธิบายเรื่องราวทั้งหมดที่เกี่ยวกับจักรวาลตามที่ปรากฏในคัมภีร์ต่าง ๆ อย่างเช่นพระไตรปิฎก โดยแต่งเป็นร้อยแก้วภาษาบาลี มีคาถาบาลีแทรก พร้อมทั้งรวบรวมคำอธิบายเรื่องราวต่าง ๆ ที่เกี่ยวข้องกับจักรวาลในคัมภีร์ต่าง ๆ เช่น พระไตรปิฎก อรรถกถา ฎีกา และปกรณ์ต่าง ๆ มารวบรวมไว้ด้วยกันตลอดจนแสดงข้อความนั้น ๆ และคำวิจารณ์ โดยแบ่งเนื้อหาเป็น 6 กัณฑ์
ในสมัยกรุงศรีอยุธยา จักกวาฬทีปนีเป็นคัมภีร์หนึ่งที่สมเด็จพระเจ้าอยู่หัวบรมโกศโปรดเกล้าฯ พระราชทานไปฟื้นฟูพระพุทธศาสนาในลังกาในปี พ.ศ. 2299 ด้วย ต่อมากรมศิลปากรได้ชำระและแปลคัมภีร์จักกวาฬทีปนีเป็นภาษาไทย เมื่อ พ.ศ. 2523
จอห์น บานส์

จอห์น ชาร์ลส์ ไบรอัน บาร์นส์ (เกิด 7 พฤศจิกายน ค.ศ. 1963) เป็นอดีตนักฟุตบอลอาชีพและผู้จัดการทีมชาวอังกฤษ ได้รับการกล่าวว่าเป็นหนึ่งในผู้เล่นชาวอังกฤษที่ยิ่งใหญ่ที่สุดตลอดกาล ปัจจุบัน บาร์นส์ทำงานเป็นนักเขียน รวมถึงเป็นผู้บรรยายและผู้เชี่ยวชาญด้านฟุตบอลให้กับอีเอสพีเอ็น และ SuperSport เริ่มแรกเขาเป็นปีกซ้ายที่เก่ง มีความเร็ว ต่อมาเขาย้ายไปเล่นตำแหน่งกองกลางตัวกลางในช่วงปลายอาชีพของเขา บาร์นส์คว้าแชมป์ลีก 2 สมัยและเอฟเอคัพ 2 สมัยกับลิเวอร์พูล เขายังเป็นรองแชมป์เอฟเอคัพกับวอตฟอร์ด, ลิเวอร์พูล และนิวคาสเซิลยูไนเต็ดก่อนจะแขวนสตั๊ดจากการค้าแข้งในปี ค.ศ. 1999 กับชาร์ลตันแอธเลติก เขาเล่นให้ทีมชาติอังกฤษไป 79 นัด
บาร์นส์เกิดและเติบโตในคิงส์ตัน เมืองหลวงของจาเมกา ในฐานะลูกชายของนายทหารจากตรินิแดดและโตเบโก และแม่ชาวจาเมกา เขาย้ายไปลอนดอนพร้อมกับครอบครัวเมื่ออายุเพียง 12 ปี เขาเข้าร่วมสโมสรวอตฟอร์ดเมื่ออายุ 17 ปีในปี ค.ศ. 1981 ในยุคที่เกรแฮม เทย์เลอร์ เป็นผู้จัดการทีม ก่อนลงเล่นไป 296 นัด ยิงได้ 85 ประตู เขาเปิดตัวกับทีมชาติอังกฤษในปี ค.ศ. 1983 และในปี ค.ศ. 1987 เขาย้ายไปร่วมทีมลิเวอร์พูลในยุคที่เคนนี ดัลกลิชเป็นผู้จัดการทีมด้วยค่าตัว 900,000 ปอนด์ ใน 10 ฤดูกาลของเขาที่นั่น ลิเวอร์พูลคว้าแชมป์ดิวิชัน 1 2 สมัย และเอฟเอคัพ 2 สมัย เขายิงได้ 106 ประตูจาก 403 นัด
วัดสูงเม่น

วัดสูงเม่น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสูงเม่น อำเภอสูงเม่น จังหวัดแพร่
วัดสูงเม่นตั้งวัดเมื่อ พ.ศ. 2383 ได้รับพระราชทานวิสุงคามสีมาเมื่อ พ.ศ. 2476 ปรากฏชื่อในคัมภีร์ธรรมว่า วัดสุ่งเม้นแก้วกว้าง เพราะเคยมีพื้นที่กว้างขวาง และมีความสำคัญทางประวัติศาสตร์ เจ้าเมือง เจ้าผู้ครองนคร เจ้าราชวงค์ต่าง ๆ ทั้งใน ล้านนา และล้านช้าง ต่างเคยมานมัสการคัมภีร์ธรรมพระไตรปิฎก ณ วัด ยังเคยเป็น ศูนย์กลางในการทำกิจกรรมทางพระพุทธศาสนา และเป็นแหล่งการศึกษาเล่าเรียนวิชาทั้งทางโลกและทางธรรม มีเจ้าผู้ครองนครแพร่ และศรัทธาประชาชนให้การอุปถัมภ์อยู่โดยตลอด
อาคารเสนาสนะที่สำคัญ ได้แก่ อุโบสถศิลปะล้านนา มีโครงสร้างเป็นแบบทรงล้านนาพื้นเมือง ส่วนลวดลายล้านนาพื้นเมืองผสมผสานศิลปะพม่า มีเสาจำนวน 16 ต้น ลงรักสีดำ เขียว วาดลวดลายเถาวัลย์สีทอง หลังคามุงด้วยกระเบื้องเคลือบดินเผา หน้าบันสลักเป็นรูปนาศีเกี้ยวน่ามอง และมีพระประธานในพระอุโบสถ นามว่า "หลวงพ่อโต" เป็นพระพุทธรูปปางมารวิชัย เจดีย์ทรงหกเหลี่ยมบรรจุพระบรมธาตุและสารีริกธาตุซึ่งครูบากัญจนอรัญญวาสีมหาเถร นำมาแต่ประเทศพม่า เมื่อปี พ.ศ. 2383 มีหอธรรมหรือหอพระไตรปิฏกเป็นศูนย์อนุรักษ์คัมภีร์พระไตรปิฏกและวรรณกรรมท้องถิ่น มีพระพุทธรูปไม้แกะสลักฝีมือช่างพื้นบ้านนับร้อยองค์ มีพระพุทธรูปศักดิ์สิทธิ์นาม "พระเจ้าใจดี" ประดิษฐานภายในอุโบสถทรงล้านนา มีมรดกธัมม์ที่มีคัมภีร์ใบลานมากที่สุดในโลก องค์การการศึกษาวิทยาศาสตร์และวัฒนธรรมแห่งสหประชาชาติ UNESCO) ได้มอบรางวัล เอกสารมรดกความทรงจำแห่งโลก (Documentary Memorial of the World) ในฐานะที่เอกสารคัมภีร์ใบลานของครูบากัญจนอรัญวาสีมหาเถร มีคุณค่ายิ่งในระดับท้องถิ่น เมื่อ พ.ศ. 2559
ประเพณีที่สำคัญของวัดคือ "ตากธรรม ตานข้าวใหม่ หิงไฟพระเจ้า" จัดขึ้นในเดือนมกราคม คือการนำคัมภีร์ธรรมใบลาน ที่เก็บรักษาไว้ในหอไตร ออกมาตาแดด การตานข้าวใหม่ คือการทำบุญหลังฤดูการเก็บเกี่ยว ด้วยข้าวที่เก็บเกี่ยวใหม่ และการหิงไฟพระเจ้า จะมีการหาไม้ฟืนมาจุดเผาผิงให้พระพุทธรูปคลายหนาว ซึ่งมีความเชื่อกันว่าหากใครได้กระทำเช่นนี้ก็นับว่าจะได้อานิสงส์ผลบุญแรงกล้า
รพีพงศ์ ทับสุวรรณ

รพีพงศ์ ทับสุวรรณ (เกิด 11 พฤษภาคม พ.ศ. 2539) ชื่อเล่น ไบร์ท เป็นนักแสดงและนายแบบชาวไทย อดีตสังกัดช่อง 3 เอชดี เป็นที่สนใจจากการเล่นเป็นพระเอก MV "It's Okay Not To Be Alright" ของ พีพี กฤษฏ์ และมีชื่อเสียงมากยิ่งขึ้นจากการได้รับบทนำเต็มตัวในบท “คุณใหญ่“ จากซีรีส์พีเรียด เรื่อง "หอมกลิ่นความรัก" ปัจจุบันเป็นนักแสดงอิสระ
ประวัติ.
รพีพงศ์ ทับสุวรรณ เกิดเมื่อวันที่ 11 พฤษภาคม พ.ศ. 2539 ภูมิลำเนาเป็นคน จังหวัดนครราชสีมา เขาเป็นบุตรชายคนโต มีน้องสาว 1 คน สำเร็จการศึกษาระดับมัธยมศึกษาจาก โรงเรียนอัสสัมชัญนครราชสีมา และสำเร็จการศึกษาระดับปริญญาตรีจาก คณะสหเวชศาสตร์ สาขาการจัดการกีฬา มหาวิทยาลัยธรรมศาสตร์ 
การทำงานในวงการ.
ปี พ.ศ. 2561 ได้มีผลงานการแสดงครั้งแรก จากละครเรื่อง ข้ามสีทันดร รับบท "เอน" นอกจากนี้ ยังได้เข้าร่วมโปรเจกต์กลุ่ม “SUPERNOVA” ปี พ.ศ. 2564 ไบร์ทได้แสดงในมิวสิควิดีโอเพลง "It's Okay Not To Be Alright" ของ พีพี กฤษฏ์ และในปี พ.ศ. 2565 เขาได้รับบทเป็นนักแสดงนำอย่างเต็มตัวในเรื่อง หอมกลิ่นความรัก รับบท "คุณใหญ่" ประกบ คู่กับ นนกุล ชานน ในบท "จอม" ซึ่งได้รับผลตอบรับที่ดีจากแฟนนิยายและแฟนซีรีส์
โจนาห์ ฮาวเออร์-คิง

โจนาห์ อังเดร ฮาวเออร์-คิง (เกิด 30 พฤษภาคม พ.ศ. 2538) เป็นนักแสดงชาวอังกฤษ เขาได้แสดงในภาพยนตร์เรื่อง "เดอะลาสต์โฟโตกราฟ" (2017) และ "อะดอกส์เวย์โฮม" (2019) และปรากฏตัวในละครโทรทัศน์เรื่อง "โฮเวิร์ด เอนด์" (2017), "ลิตเติลวีเมน" (2017) และ "เวิลด์ออนฟายเออร์" (2019) ในปี ค.ศ. 2020 เขาได้รับเลือกให้แสดงเป็น เจ้าชายเอริค ในภาพยนตร์ของดิสนีย์เรื่อง เงือกน้อยผจญภัย (2023) เขาแสดงละครโทรทัศน์เรื่อง เวิล์ด ออฟ ไฟร์เออร์ ที่ได้รับความนิยม
เฟย์ เบนเตอร์

เฟย์ โอเคลล์ เบนเตอร์ (7 ธันวาคม ค.ศ. 1893 – 16 เมษายน ค.ศ. 1968) เป็นนักแสดงและนักร้องชาวอเมริกัน เริ่มต้นอาชีพจากการเป็นนักแสดงละครเวที จากนั้นได้เซ็นสัญญากับเมโทร-โกลด์วิน-เมเยอร์และได้แสดงภาพยนตร์ครั้งแรกในเรื่อง "ดิสไซด์ออฟเฮฟเวน" (1934) เธอได้รับรางวัลออสการ์ สาขานักแสดงสมทบหญิงยอดเยี่ยม จากเรื่อง "เจเซเบล" (1938) และยังมีดวงดาวอยู่บนฮอลลีวูดวอล์กออฟเฟม
ภาพยนตร์เรื่องสุดท้ายอย่าง "เดอะชิลเดรนส์เอาเออร์" (1961) ยังทำให้เธอได้รับการเสนอชื่อเข้าชิงรางวัลออสการ์และรางวัลลูกโลกทองคำ
เรเจ-ฌอง เพจ

เรเจ-ฌอง เพจ (ชื่อเกิด เรเกอเรไร เพจ  เมื่อวันที่ 27 มกราคม ค.ศ. 1988) เป็นนักแสดงชาวอังกฤษ เขามีชื่อเสียงจากบทบาทที่โดดเด่นในซีรีส์ละครย้อนยุคเรื่องแรกของเน็ตฟลิกซ์เรื่อง "" (2020)
เขาเริ่มอาชีพนักแสดงตั้งแต่ปี ค.ศ. 2001 เพจยังได้ปรากฏตัวในละครของบีบีซีเรื่อง "วอเตอร์ลูโร้ด" (2015), ละครของฮิสทรีแชแนลเรื่อง "รูทส์" (2016) และละครของเอบีซีเรื่อง "ฟอร์เดอะพีเพิล" (2018–2019) เขายังมีบทบาทสนับสนุนในภาพยนตร์แอคชั่นของเน็ตฟลิกซ์เรื่อง "เดอะเกรย์แมน" (2022)
อาซามิ ทาโนะ

อาซามิ ทาโนะ (; โรมาจิ: "Tano Asami"; 12 กุมภาพันธ์ ค.ศ. 1987 -) เป็นนักแสดงและ นักพากย์ชาวญี่ปุ่น สังกัดอะมิวส์ ในปี 2005 เปลี่ยนชื่อจากชื่อจริงคือ 田野 あさ美 มาเป็นชื่อปัจจุบัน (อ่านเหมือนกัน แค่เปลี่ยนเป็นคาตากานะล้วน) เกิดที่ เมืองอามางาซากิ จังหวัดเฮียวโงะ จบการศึกษาจากโรงเรียนมัธยมศึกษาตอนปลายโฮริโกชิ สามีของเธอคือนักแสดง เรียว คิตามูระ
เค็นตาโร คูมาไง

เค็นตาโร คูมาไง (; โรมาจิ: "Kumagai Kentarō"; 16 กุมภาพันธ์ ค.ศ. 1994 -) เป็นนักพากย์ชายชาวญี่ปุ่น เกิดในจังหวัดโอกินาวะ โตในจังหวัดไซตามะ จบการศึกษาจากฮิวแมน อคาเดมี สังกัดสมาคมสหกรณ์ผู้บริโภคนักแสดงโตเกียว
สำนักงานการศึกษาพระปริยัติธรรมแผนกสามัญศึกษา

สำนักงานการศึกษาพระปริยัติธรรม แผนกสามัญศึกษา (สศป.) เป็นหน่วยงานในการบังคับบัญชาของสมเด็จพระสังฆราช สกลมหาสังฆปริณายก โดยอาศัยมติการเห็นชอบของมหาเถรสมาคม คณะกรรมการการศึกษาพระปริยัติธรรม (กศป.) มีฐานะเป็นหน่วยงานอื่นใดของรัฐซึ่งเป็นราชการ โดยได้รับการจัดสรรเงินงบประมาณแผ่นดินจากสำนักงานพระพุทธศาสนาแห่งชาติหน่วยงานราชการของรัฐบาลซึ่งทำหน้าที่เป็นกรรมการและเลขานุการของคณะกรรมการการศึกษาพระปริยัติธรรม (กศป.)พนักงาน ลูกจ้าง เจ้าหน้าที่การศึกษาพระปริยัติธรรม(จศป.)เป็นเจ้าหน้าที่ของรัฐ มีภารกิจในการสนองงานเกี่ยวกับการส่งเสริม สนับสนุนการจัดการศึกษาขั้นพื้นฐานตามหลักสูตรแกนกลางการศึกษาของกระทรวงศึกษาธิการ มัธยมศึกษาตอนต้น (ม.3)- มัธยมศึกษาตอนปลาย (ม.6),ประกาศนียบัตรวิชาชีพ (ปวช.)-ประกาศนียบัตรวิชาชีพชั้นสูง (ปวส.) และผนวกเอาหลักสูตรวิชานักธรรม-บาลีหลักคำสอนทางพระพุทธศาสนาของคณะสงฆ์คงไว้ด้วย โดยโรงเรียนพระปริยัติธรรม แผนกสามัญศึกษา ตามพระราชบัญญัติการศึกษาพระปริยัติธรรม พ.ศ.2562  และประกาศประธานกรรมการการศึกษาพระปริยัติธรรม แผนกสามัญศึกษา (ฉบับที่ 1)  เรื่อง หน้าที่และอำนาจของสำนักงานการศึกษาพระปริยัติธรรม แผนกสามัญศึกษา อาศัยอำนาจตามความในข้อ 17 และข้อ 19 แห่งข้อบังคับคณะกรรมการการศึกษาพระปริยัติธรรม ว่าด้วย โครงสร้างการบริหารงานและการจัดการศึกษาพระปริยัติธรรม แผนกสามัญศึกษา โดยความเห็นชอบของคณะกรรมการการศึกษาพระปริยัติธรรม ได้กำหนดให้มีสำนักเขตการศึกษาพระปริยัติธรรม แผนกสามัญศึกษา พ.ศ.2563  ซึ่งประกาศ ณ วันที่ 10 กันยายน พ.ศ. 2563  ตามภาคผนวก ค เขตการศึกษาพระปริยัติธรรม แผนกสามัญศึกษา เขต 1-14
สำนักเขตการศึกษาพระปริยัติธรรมแผนกสามัญศึกษา.
สำนักเขตการศึกษาพระปริยัติธรรม แผนกสามัญศึกษา จัดตั้งขึ้นตาม ข้อบังคับคณะกรรมการการศึกษาพระปริยัติธรรม (กศป.) ว่าด้วย โครงสร้างการบริหารงานและการจัดการศึกษาพระปริยัติธรรม และสถานศึกษาพระปริยัติธรรม พ.ศ. 2563 ข้อ 12 ข. การบริหารงานส่วนภูมิภาค ให้มีสำนักเขตการศึกษาพระปริยัติธรรม แผนกสามัญศึกษา จำนวน 14 เขต ประกอบกับประกาศประธานกรรมการการศึกษาพระปริยัติธรรม แผนกสามัญศึกษา (ฉบับที่ 1) เรื่อง หน้าที่และอำนาจของสำนักงานการศึกษาพระปริยัติธรรม แผนกสามัญศึกษา ผนวก ค เขตการศึกษาพระปริยัติธรรม แผนกสามัญศึกษา (เขต 1-14) ดังต่อไปนี้
โคตาโร นิชิยามะ

โคตาโร นิชิยามะ (; โรมาจิ: "Nishiyama Kōtarō"; 11 ตุลาคม ค.ศ. 1991 –) เป็นนักพากย์และนักร้องชายชาวญี่ปุ่น เกิดในเมืองโยโกฮามะ จังหวัดคานางาวะ สังกัด 81 Produce